37. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΕΚ/Η 11/81/2332 της 28 Απρ./26 Μαΐου 1986 (ΦΕΚ  Β΄356) Ορισμός οργάνου διαδικασίας επιλογής και ειδικότερων προϋποθέσεων συμμετοχής υπαλλήλων στα Προγράμματα Επιμόρφωσης του Ινστιτούτου διαρκούς επιμόρφωσης (ΙΔΕ). Έχοντος υπόψη: Τις διατάξεις του άρθρ.26 παρ.2 σε συνδυασμό με τις διατάξεις του άρθρ.24 του Νόμ. 1388/1983 «Ίδρυση Εθνικού Κέντρου Δημόσιας Διοίκησης». 2.Την αριθ. 37/10.1.1986 γνώμη του Διοικητικού Συμβουλίου του Εθνικού Κέντρου Δημ. Διοίκησης (ΕΚΔΔ) για το όργανο, τη διαδικασία επιλογής καθώς και τις ειδικότερες προϋποθέσεις συμμετοχής των υπαλλήλων στα προγράμματα επιμόρφωσης του Ινστιτούτου Διαρκούς Επιμόρφωσης, αποφασίζουμε: 1.Καθορίζουμε ως όργανο επιλογής των δημοσίων υπαλλήλων, των υπαλλήλων Ν.Π.Δ.Δ. και των υπαλλήλων της Τοπικής Αυτοδιοίκησης, για την παρακολούθηση προγραμμάτων επιμόρφωσης του Ινστιτούτου Διαρκούς Επιμόρφωσης πενταμελή επιτροπή που αποτελείται από: (Αντί για τη σελ.358,335) Σελ. 358,335(α) Τεύχος Θ72-Σελ.45 Επιμόρφωση Δημοσίων Υπαλλήλων 2.Ε.κ.34-37 α)Τον Διευθυντή του Ι.Δ.Ε. ως πρόεδρο, και σε περίπτωση απουσίας  ή  κωλύματός του το νόμιμο αναπληρωτή του, ο οποίος ορίζεται με πράξη του Διοικ. Συμβουλίου του Κέντρου β)Τους δύο συμβούλους σπουδών του Ε.Κ.Δ.Δ. μέλη του Εκπαιδευτικού Συμβουλίου του Ι.Δ.Ε..Σε περίπτωση απουσίας ή κωλύματός τους θα αναπληρώνονται από άλλον σύμβουλο σπουδών του Κέντρου, με πράξη του Γενικού Γραμματέα του Κέντρου. γ)Δύο διοικητικούς υπαλλήλους ΠΕ που υπηρετούν στο Ε.Κ.Δ.Δ..Σε περίπτωση απουσίας ή κωλύματός τους θα αναπληρώνονται από άλλο διοικητικό υπάλληλο ΠΕ του Κέντρου.Τα τακτικά αυτά μέλη της Επιτροπής μαζί με τους αναπληρωτές τους για την περίπτωση απουσίας ή κωλύματος ορίζονται με πράξη του Γενικού Γραμματέα του Ε.Κ.Δ.Δ. 2.Η Επιτροπή αυτή, ύστερα από σχετική επεξεργασία των αιτήσεων συμμετοχής και των ερωτηματολογίων, που υποβάλλονται στο Ι.Δ.Ε. από τους ενδιαφερόμενους υπαλλήλους σε οριζόμενη για κάθε πρόγραμμα προθεσμία και μετά από εκτίμηση των στοιχείων αυτών αποφασίζει για τους υπαλλήλους που θα μετάσχουν σε κάθε πρόγραμμα επιμόρφωσης ή καταρτίζει πίνακα προτεραιότητας των υπαλλήλων για φοίτηση σε σειρές, στην περίπτωση που το πρόγραμμα επαναλαμβάνεται. 3.Ειδικότερες προϋποθέσεις συμμετοχής υπαλλήλου σε προγράμματα επιμόρφωσης, από τις οποίες θα ορίζονται κατά περίπτωση σε κάθε πρόγραμμα, είναι: α)Το αντικείμενο της υπηρεσιακής του απασχόλησης και η συσχέτισή του με το σκοπό του συγκεκριμένου προγράμματος. β)Ο συνολικός χρόνος υπηρεσίας του υπαλλήλου. γ)Η κατηγορία, ο κλάδος και ο βαθμός του. δ)Η σχετική εμπειρία στο υπό εκπαίδευση αντικείμενο. ε)Η προηγούμενη μετεκπαίδευση και συμμετοχή του σε σεμινάρια επιμόρφωσης άλλων εκπαιδευτικών φορέων. στ)Η επαρκής γνώση ξένης γλώσσας, όπου αυτή απαιτείται σύμφωνα με τις ανάγκες του προγράμματος. 